Source: https://www.riigiteataja.ee/akt/692668
Timestamp: 2020-01-17 15:04:40+00:00

Document:
Välisriigi sõjalaevale territoriaal- või sisevetesse sisenemise loa ning välisriigi relvajõudude ja eriotstarbelisele õhusõidukile õhuruumi sisenemise loa andmise kord – Riigi Teataja
Välisriigi sõjalaevale territoriaal- või sisevetesse sisenemise loa ning välisriigi relvajõudude ja eriotstarbelisele õhusõidukile õhuruumi sisenemise loa andmise kord
RT I 2004, 3, 10
Vastu võetud 19.12.2003 nr 345
Määrus kehtestatakse «Rahvusvahelise sõjalise koostöö seaduse» (RT I 2003, 23, 138) § 20 lõike 2 alusel.
(1) Määrus reguleerib loa andmist välisriigi sõjalaevale Eesti Vabariigi territoriaal- või sisevetesse sisenemiseks (edaspidi laevaluba) ning välisriigi relvajõududes ja riiklikus lennunduses teenistuslikeks vajadusteks kasutatavale või muule eriotstarbelisele õhusõidukile (edaspidi välisriigi õhusõiduk) Eesti Vabariigi õhuruumi sisenemiseks, Eesti Vabariigi territooriumil maandumiseks või üle territooriumi lendamiseks (edaspidi lennuluba).
(2) Käesolevas määruses sätestatud korrast lähtutakse niivõrd, kuivõrd välislepinguga ei ole sätestatud teisiti.
(1) Laeva- ja lennuluba on aluseks välisriigi sõjalaeva või õhusõiduki Eesti Vabariigi territooriumile sisenemiseks.
(2) Üldjuhul on laeva- ja lennuluba ühekordne.
(3) Laeva- või lennuloa võib anda mitmekordsena Eesti sõjalistele liitlastele ja välisriikidele, kes osalevad Eesti Vabariigi koostööprojektis. Antud loast informeerib Kaitseministeerium Kaitsepolitseiametit.
(4) Mitmekordse laeva- või lennuloaga antakse välisriigi sõjalaevale Eesti territoriaal- või sisevetesse ning välisriigi õhusõidukile Eesti õhuruumi sisenemise, territooriumil maandumise või üle territooriumi lendamise õigus kestusega kuni üks aasta.
§ 3. Taotluse esitamise koht
(1) Välisriik, kellel on Eesti Vabariigis välisesindus, esitab §-s 2 sätestatud loa taotluse Kaitseministeeriumile.
(2) Välisriik, kellel puudub Eesti Vabariigis välisesindus, esitab §-s 2 sätestatud loa taotluse Eesti Vabariigi suursaatkonnale või konsulaarasutusele (välja arvatud aukonsuli juhitavale konsulaarasutusele). Suursaatkond või konsulaarasutus edastab taotluse ühe tööpäeva jooksul pärast selle saamist Kaitseministeeriumile.
VÄLISRIIGI SÕJALAEVALE TERRITORIAAL- VÕI SISEVETESSE SISENEMISE LOA ANDMINE
(1) Välisriigi sõjalaeva sisenemiseks Eesti Vabariigi territoriaal- või sisevetesse esitab välisriik vähemalt kümme tööpäeva enne kavandatavat sisenemist määruse lisas 1 oleva vormi kohase taotluse §-s 3 nimetatud asutusele.
(2) Et tagada Eesti Vabariigi sadamates peatuvate välisriigi sõjalaevade rahuldav teenindus, on soovitatav esitada taotlus kuni kaks kuud enne kavandatavat sisenemist Eesti territoriaal- või sisevetesse.
(3) Erandkorras võib mõjuvatel põhjustel esitada laevaloa taotluse lõigetes 1 ja 2 sätestatud tähtaegadest kinni pidamata.
(1) Kaitseministeerium esitab välisriigi sõjalaeva taotluse ühe tööpäeva jooksul pärast selle saamist Kaitsejõudude Peastaabile arvamuse avaldamiseks, määrates ühtlasi vastamise tähtaja. Vajadusel esitab Kaitseministeerium välisriigi sõjalaeva taotluse arvamuse avaldamiseks Välisministeeriumile, Kaitsepolitseiametile, Teabeametile või muule asjaomasele valitsusasutusele, määrates ühtlasi vastamise tähtaja.
(2) Juhul kui välisriigi sõjalaev kavatseb peatuda Eesti sadamas, saadab Kaitseministeerium taotluse ühe tööpäeva jooksul pärast selle saamist arvamuse avaldamiseks Piirivalveametile ja Tolliametile, määrates ühtlasi vastamise tähtaja.
(3) Epideemia piirkonnast saabuva välisriigi sõjalaeva sisenemisel Eesti Vabariigi territoriaal- või sisevetesse esitab laeva kapten Kaitseministeeriumile merenduse tervisedeklaratsiooni lisa vastavalt Vabariigi Valitsuse 27. novembri 2003. a määruse nr 298 «Eesti riigipiiril eriti ohtlike nakkushaiguste leviku tõkestamise kord ja tingimused» (RT I 2003, 76, 513) § 3 lõikele 2, mille Kaitseministeerium esitab ühe tööpäeva jooksul pärast selle saamist arvamuse avaldamiseks Tervisekaitseinspektsioonile, määrates ühtlasi vastamise tähtaja.
(4) Arvamuse esitavad Kaitsejõudude Peastaabi ülem, ametite peadirektorid ja inspektsiooni peadirektor või nende poolt volitatud ametiisikud. Tähtajaks arvamuse esitamata jätmisel loetakse arvamuse avaldaja laevaloa andmisega nõustunuks.
(1) Kaitseministeerium kontrollib taotluses esitatud andmeid ja laevaloa andmise või sellest keeldumise otsus tehakse ühe tööpäeva jooksul pärast §-s 5 nimetatud arvamuste saamist.
(2) Kaitseministeerium teatab välisriigile laevaloa taotlemise kohta tehtud otsusest vähemalt seitse tööpäeva enne välisriigi laeva kavandatavat sisenemist Eesti Vabariigi territoriaal- või sisevetesse.
(3) Laevaloa võib Eesti Vabariigi sõjalistele liitlastele anda ühe tööpäeva jooksul pärast taotluse saamist, kohaldamata paragrahvi lõikes 2 ja §-s 5 sätestatut.
§ 7. Loa andmisest keeldumisest teavitamine
Kaitseministeerium teavitab loa andmisest keeldumisest Kaitsejõudude Peastaapi ja Piirivalveametit ning vajadusel Välisministeeriumi, Kaitsepolitseiametit, Teabeametit või muid asjaomaseid valitsusasutusi.
(1) Paragrahvi 2 lõikes 3 sätestatud loa olemasolul teavitab välisriik, kellel on Eesti Vabariigis välisesindus, kavandatavast sisenemisest Kaitseministeeriumi kolm tööpäeva ette. Kaitseministeerium edastab saadud teabe ühe tööpäeva jooksul pärast taotluse saamist Piirivalveametile ning vajadusel Tolliametile, Kaitsepolitseiametile või muule asjaomasele valitsusasutusele.
(2) Paragrahvi 2 lõikes 3 sätestatud loa olemasolul teavitab välisriik, kellel puudub Eesti Vabariigis välisesindus, kavandatavast sisenemisest Eesti Vabariigi suursaatkonda või konsulaarasutust (välja arvatud aukonsuli juhitavat konsulaarasutust) kolm tööpäeva ette. Eesti Vabariigi suursaatkond või konsulaarasutus edastab saadud teabe ühe tööpäeva jooksul pärast taotluse saamist Kaitseministeeriumile, Piirivalveametile ning vajadusel Tolliametile, Kaitsepolitseiametile või muule asjaomasele valitsusasutusele.
VÄLISRIIGI ÕHUSÕIDUKILE EESTI VABARIIGI ÕHURUUMI SISENEMISEKS, EESTI VABARIIGI TERRITOORIUMIL MAANDUMISEKS VÕI ÜLE TERRITOORIUMI LENDAMISEKS LOA ANDMINE
§ 9. Lennuloa taotlemine
(1) Välisriigi õhusõiduki Eesti Vabariigi õhuruumi sisenemiseks, Eesti Vabariigi territooriumil maandumiseks või üle territooriumi lendamiseks esitab välisriik vähemalt seitse tööpäeva enne kavandatavat sisenemist määruse lisas 2 oleva vormi kohase lennuloa taotluse §-s 3 nimetatud asutusele.
(2) Erandkorras võib mõjuvatel põhjustel esitada lennuloa taotluse lõikes 1 sätestatud tähtajast kinni pidamata.
§ 10. Taotluse esitamine arvamuse avaldamiseks
(1) Kaitseministeerium esitab välisriigi lennuloa taotluse ühe tööpäeva jooksul pärast selle saamist Kaitsejõudude Peastaabile arvamuse avaldamiseks, määrates ühtlasi vastamise tähtaja. Vajadusel esitab Kaitseministeerium välisriigi lennuloa taotluse arvamuse avaldamiseks Välisministeeriumile, Teabeametile ja Kaitsepolitseiametile või muule asjaomasele valitsusasutusele, määrates ühtlasi vastamise tähtaja.
(2) Juhul kui välisriigi õhusõiduk kavatseb maanduda Eesti Vabariigi territooriumil, saadab Kaitseministeerium taotluse ühe tööpäeva jooksul pärast selle saamist arvamuse avaldamiseks Piirivalveametile, Lennuametile ning Tolliametile, määrates ühtlasi vastamise tähtaja.
(3) Välisriigi õhusõiduki saabumisel epideemia piirkonnast esitab õhusõiduki kapten Kaitseministeeriumile rahvusvahelise vormi kohase lennunduse ülddeklaratsiooni osa «Tervis» vastavalt Vabariigi Valitsuse 27. novembri 2003. a määruse nr 298 «Eesti riigipiiril eriti ohtlike nakkushaiguste leviku tõkestamise kord ja tingimused» (RT I 2003, 76, 513) § 3 lõikele 5, mille Kaitseministeerium esitab ühe tööpäeva jooksul pärast selle saamist arvamuse avaldamiseks Tervisekaitseinspektsioonile, määrates ühtlasi vastamise tähtaja.
(4) Arvamuse esitavad Kaitsejõudude Peastaabi ülem, ametite peadirektorid ja inspektsiooni peadirektor või nende poolt volitatud ametiisikud. Tähtajaks arvamuse esitamata jätmisel loetakse arvamuse avaldaja lennuloa andmisega nõustunuks.
§ 11. Lennuloa andmine
(1) Kaitseministeerium kontrollib taotluses esitatud andmeid ja lennuloa andmise või sellest keeldumise otsus tehakse ühe tööpäeva jooksul pärast §-s 10 nimetatud arvamuste saamist.
(2) Kaitseministeerium teatab välisriigile lennuloa taotlemise kohta tehtud otsusest vähemalt kaks tööpäeva enne välisriigi õhusõiduki kavandatavat sisenemist Eesti Vabariigi õhuruumi.
(3) Lennuloa võib Eesti Vabariigi sõjalistele liitlastele anda ühe tööpäeva jooksul pärast taotluse saamist, kohaldamata lõikes 2 ja §-s 10 sätestatut.
§ 12. Loa andmisest keeldumisest teavitamine
Kaitseministeerium teavitab loa andmisest keeldumisest Kaitsejõudude Peastaapi, Piirivalveametit, Lennuametit ning vajadusel Välisministeeriumi, Kaitsepolitseiametit, Teabeametit või muid asjaomaseid valitsusasutusi.
§ 13. Mitmekordse lennuloa alusel Eestisse saabumine
(1) Paragrahvi 2 lõikes 3 sätestatud loa olemasolul teavitab välisriik, kellel on Eesti Vabariigis välisesindus, kavandatavast sisenemisest Kaitseministeeriumi kolm tööpäeva ette. Kaitseministeerium edastab saadud teabe ühe tööpäeva jooksul pärast selle saamist Lennuametile ja Kaitsepolitseiametile.
(2) Paragrahvi 2 lõikes 3 sätestatud loa olemasolul teavitab välisriik, kellel puudub Eesti Vabariigis välisesindus, kavandatavast sisenemisest Eesti Vabariigi suursaatkonda või konsulaarasutust (välja arvatud aukonsuli juhitavat konsulaarasutust) kolm tööpäeva ette. Eesti Vabariigi suursaatkond või konsulaarasutus edastab saadud teabe ühe tööpäeva jooksul pärast selle saamist Kaitseministeeriumile, Lennuametile ja Kaitsepolitseiametile.
§ 14. Vabariigi Valitsuse 10. juuli 2001. a määruse nr 237 «Välisriigi laevale laevaloa taotlemise ja andmise kord» muutmine
Vabariigi Valitsuse 10. juuli 2001. a määrust nr 237 «Välisriigi laevale laevaloa taotlemise ja andmise kord» (RT I 2001, 66, 390) muudetakse järgmiselt:
« (1) Välisriigi laeva, millel on tuumaseade, tuumarelv või mille lastiks on radioaktiivsed ained, või muu riikliku mitteärilisel eesmärgil kasutatava välisriigi laeva, mis ei ole sõjalaev (edaspidi välisriigi laev), sisenemiseks Eesti Vabariigi sisemerre esitab välisriik vähemalt 14 kalendripäeva enne kavandatavat sisenemist määruse lisas oleva vormi kohase taotluse Välisministeeriumile või välisesindusele.»;
« (3) Välisriigi sõjalaevale loa andmine Eesti Vabariigi territoriaal- või sisevetesse sisenemiseks toimub Vabariigi Valitsuse 19. detsembri 2003. a määruse nr 345 «Välisriigi sõjalaevale territoriaal- või sisevetesse sisenemise loa ning välisriigi relvajõudude ja eriotstarbelisele õhusõidukile õhuruumi sisenemise loa andmise kord» kohaselt.»;
3) paragrahvi 3 lõiked 3 ja 4 tunnistatakse kehtetuks.
§ 15. Vabariigi Valitsuse 18. juuli 2000. a määruse nr 240 «Eesti õhuruumi kasutamine ja lennuliikluse teenindamine Tallinna lennuinfopiirkonnas» muutmine
Vabariigi Valitsuse 18. juuli 2000. a määruse nr 240 «Eesti õhuruumi kasutamine ja lennuliikluse teenindamine Tallinna lennuinfopiirkonnas» (RT I 2000, 62, 40; 2002, 44, 288; 82, 485; 2003, 19, 114; 47, 338) § 20 sõnastatakse järgmiselt:
« § 20. Välisriigi riiklikus lennunduses teenistuslikeks vajadusteks kasutatava või muu eriotstarbelise õhusõiduki sisenemist Eesti õhuruumi, maandumist Eesti territooriumil ja lendu üle Eesti territooriumi reguleerib Vabariigi Valitsuse 19. detsembri 2003. a määrus nr 345 «Välisriigi sõjalaevale territoriaal- või sisevetesse sisenemise loa ning välisriigi relvajõudude ja eriotstarbelisele õhusõidukile õhuruumi sisenemise loa andmise kord» (RT I 2004, 3, 10) või välisleping.»
Määrus jõustub 1. aprillil 2004. a.
Vabariigi Valitsuse 19. detsembri 2003. a määruse nr 345 «Välisriigi sõjalaevale territoriaal- või sisevetesse sisenemise loa ning välisriigi relvajõudude ja eriotstarbelisele õhusõidukile õhuruumi sisenemise loa andmise kord»
TAOTLUSE VORM VÄLISRIIGI SÕJALAEVA SISENEMISEKS EESTI VABARIIGI TERRITORIAAL- VÕI SISEVETESSE
APPLICATION FOR DIPLOMATIC CLEARANCE OF MILITARY SHIP
Taotleja/Applicant
Kellele: Kaitseministeerium
15094 Tallinn, Eesti
To Estonian Ministry of Defence
1. Laeva lipuriik
2. Laeva nimi ja registreerimisnumber
3. Mõõtmed: pikkus, laius (suurim), süvis (maks.), veeväljasurve (tonnides)
LENGTH (O.A)/BREADTH
(EXTREME)/DRAUGHT (MAX)/DISPLACEMENT (TONS)
4. Rahvusvaheline kutsung
5. Kapteni nimi / laevapere liikmete arv / teadusliku uurimismeeskonna suurus
NAME OF CAPTAIN / MASTER/ COMMANDING OFFICER AND NUMBER OF CREW MEMBERS AND NUMBER OF SCIENTIFIC PERSONNEL
6. Eesti territoriaalvetesse sisenemisele eelnenud sadama nimetus
LAST PORT OF DEPARTURE BEFORE ENTERING ESTONIAN TERRITORIAL WATERS
7. Kuupäev, kellaaeg (Eesti aja järgi) ja sisenemiskoht territoriaalvetesse
DATE, ESTIMATED TIME (GMT) AND POINT OF ENTRY INTO ESTONIAN TERRITORIAL WATERS
8. Sihtsadama nimetus Eestis, sadamas seismise kestus (ankrusolek)
9. Marsruut Eesti territoriaalvete piires
10. Eesti territoriaalvetest lahkumise kuupäev ja väljumiskoht
ESTIMATED DATE OF DEPARTURE AND POINT OF EXIT FROM ESTONIAN TERRITORIAL WATERS
11. Eestist lahkumisele järgneva sihtsadama nimetus
12. Visiidi eesmärk
13. Lisaload ja informatsioon
14. Esindaja Eestis
15. Allkiri
Täidavad Eesti ametivõimud
TO BE COMPLETED BY ESTONIAN
Käesoleva taotluse vormi täitmine on nõutav sõjalaevade puhul.
Taotluse vorm täidetakse trükitähtedega.
Taotluse vorm sõjalaevadele peab olema esitatud:
• vähemalt kümme (10) tööpäeva* enne kindlaksmääratud saabumisaega Eesti territoriaalvetesse;
• diplomaatiliste kanalite kaudu, kasutades Kaitseministeeriumi poolt välja töötatud taotluse vormi.
An application is required for military ship.
The application must be filled in capital letters.
An application for military ship shall be submitted
• in good time, at ten (10) working days* before the estimated arrival of the ship in Estonian territorial waters;
• through diplomatic channels using the appropriate Ministry of Defence form.
* Märgitud ajast hiljem esitatud taotlust aktsepteeritakse ainult väga mõjuvatel põhjustel. A request submitted later than this will be accepted only when warranted by very important reasons.
TAOTLUSE VORM EESTI VABARIIGI ÕHURUUMI SISENEMISEKS JA MAANDUMISEKS
APPLICATION FOR FLIGHT AND LANDING PERMIT
1. Õhusõiduki lipuriik
2. Õhusõiduki tüüp ja määratlus
TYPE OF AIRCRAFT AND IDENTIFICATION1
Eriotstarbeline õhusõiduk
3. Õhusõiduki kapteni nimi ja meeskonna suurus
NAME OF PILOT-IN-COMMAND AND NUMBER OF CREW MEMBERS
4. Stardilennuvälja nimetus
5. Lennumarsruut (saabumisel)
AIR ROUTE (ARRIVAL)
6. Kuupäev, kellaaeg (Eesti aja järgi) ja territooriumile sisenemise koht
DATE, TIME (GMT) AND POINT OF ENTRY INTO ESTONIAN TERRITORY
7. Saabumisaeg (Eesti aja järgi) ja maandumislennuväli
ESTIMATED TIME OF ARRIVAL (GMT) AND AIRPORT OF LANDING IN ESTONIA
8. Lennud Eesti piires
9. Lahkumisaeg (Eesti aja järgi) ja stardilennuväli
ESTIMATED TIME (GMT) AND AIRPORT OF DEPARTURE FROM ESTONIA
10. Kuupäev, kellaaeg ja territooriumilt väljumise koht
DATE, TIME AND POINT OF EXIT FROM ESTONIAN TERRITORY
11. Lennumarsruut lahkumisel
AIR ROUTE (DEPARTING)
12. Sihtlennujaam
13. Raadiokutsungid ja sagedused
RADIO CALL SIGNS AND FREQUENCES
14. Fikseeritud relva- ja aerofoto varustus
FIXED ARMAMENTS AND AIR PHOTOGRAPHY EQUIPMENT
15. Lennu eesmärk
16. Lisamärkused
Allkiri/SIGNATURE
TO BE FILLED BY ESTONIAN
Taotluse vorm välisriigi õhusõiduki Eesti Vabariigi õhuruumi sisenemiseks ja maandumisloa saamiseks peab olema esitatud:
• vähemalt seitse (7) tööpäeva2 enne kindlaksmääratud saabumisaega Eesti õhuruumi;
• diplomaatiliste kanalite kaudu, kasutades Kaitseministeeriumi poolt välja töötatud taotluse vormi
An application for a flight and landing permit shall be submitted
• in good time, at least seven (7) working days2 before the estimated arrival of the aircraft in Estonian territory;
1 Teha märge / Please check the box.
2 Märgitud ajast hiljem esitatud taotlust aktsepteeritakse ainult väga mõjuvatel põhjustel. A request submitted later than this will be accepted only when warranted by very important reasons.

References: § 20

§ 3
 § 3

§ 7

§ 9

§ 10
 § 3

§ 11

§ 12

§ 13

§ 14

§ 15
 § 20
 § 20